钦定古今图书集成/明伦汇编/闺媛典/第033卷 > 吴妇姚氏〈蔡女附〉
## 钦定古今图书集成/明伦汇编/闺媛典/第033卷 > 吴妇姚氏〈蔡女附〉

按《明外史列女传》：“姚氏，馀姚人，适吴氏。父早世，迎母
养于家。母出汲，被虎衔去，姚追掣虎尾，虎欲前，掣益
力，尾遂脱。虎痛甚，舍母而逝。药之获愈，奉其母二十
年。后成化间，武康有蔡孝女，随母入山采药，虎攫其
母女，折树枝格斗三百馀步。虎舍其母女伤歕血丈
许，竹叶为赤，女亦获全。”